++++

ΚΑΝΟΝΙΣΜΟΣ ( ΕΟΚ ) αριθ . 1150/70 ΤΗΣ ΕΠΙΤΡΟΠΗΣ

της 18ης Ιουνίου 1970

περί του τόπου εισόδου που πρέπει να λαμβάνεται υπόψη δυνάμει του άρθρου 6 παράγραφος 2 του κανονισμού ( ΕΟΚ ) αριθ . 803/68 του Συμβουλίου " περί της δασμολογητέας αξίας των εμπορευμάτων "

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 803/68 του Συμβουλίου της 27ης Ιουνίου 1968 περί της δασμολογητέας αξίας των εμπορευμάτων ( 1 ) , και ιδίως τα άρθρα 6 παράγραφος 2 και 17 ,

Εκτιμώντας :

ότι ο προαναφερθείς κανονισμός ( ΕΟΚ ) αριθ . 803/68 ορίζει τον τόπο εισόδου που πρέπει να λαμβάνεται υπόψη για τον καθορισμό της δασμολογητέας αξίας

ότι , παρά ταύτα , το άρθρο 6 , παράγραφος 2 του κανονισμού αυτού διευκρινίζει ότι , για τα εμπορεύματα που εισάγονται στο έδαφος ενός Κράτους Μέλους και μεταφέρονται στον τόπο προορισμού σε άλλο Κράτος Μέλος , αφού διέλθουν από το έδαφος μιάς τρίτης χώρας , ο τόπος εισόδου στην Κοινότητα που πρέπει να λαμβάνεται υπόψη καθορίζεται σύμφωνα με τη διαδικασία που προβλέπεται στο άρθρο 17

ότι για τον καθορισμό της δασμολογητέας αξίας των εμπορευμάτων που εισέρχονται στο τελωνειακό έδαφος της Κοινότητος και μεταφέρονται στη συνέχεια στον τόπο προορισμού μέσα στο έδαφος αυτό , αφού διέλθουν από το αυστριακό ή ελβετικό έδαφος , είναι εύλογο να λαμβάνεται υπόψη ο πρώτος τόπος εισόδου στην Κοινότητα , δεδομένου ότι η διέλευση από το αυστριακό ή ελβετικό έδαφος είναι δυνατό ν ' αποτελεί την πλέον κανονική οδό μεταφοράς προς τον τόπο προορισμού και ότι , στην περίπτωση αυτή , επιβάλλεται να μην επηρεασθεί ο εισαγωγέας στην επιλογή του τόπου εκτελωνισμού

ότι , παρά ταύτα , ο κανών αυτός δεν δύναται να ισχύσει παρά μόνον όταν πρόκειται περί κατ ' ευθείαν μεταφοράς , δεκτού γενομένου ότι τα εμπορεύματα δύνανται μέσα στο αυστριακό ή ελβετικό έδαφος να αποτελέσουν αντικείμενο μεταφορτώσεως ή στιγμιαίας ακινητοποιήσεως επιβαλλομένης για λόγους συναφείς προς τη μεταφορά τους

ότι , αντίθετα , στην περίπτωση κατά την οποία δεν πληρούνται οι προαναφερθείσες προϋποθέσεις , πρέπει να λαμβάνονται υπόψη τα σύνορα του τελωνειακού εδάφους της Κοινότητος από όπου διήλθαν τα εμπορεύματα τελευταία

ότι επιβάλλεται να εξασφαλισθεί η εφαρμογή των διατάξεων του κανονισμού ( ΕΟΚ ) αριθ . 803/68 σχετικά με το θέμα τούτο και να εκδοθούν για το σκοπό αυτό διατάξεις εφαρμογής

ότι οι διατάξεις του παρόντος κανονισμού είναι σύμφωνες προς τη γνώμη της Επιτροπής Δασμολογητέας Αξίας ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Για τα εμπορεύματα που εισάγονται στο έδαφος ενός Κράτους Μέλους και μεταφέρονται στον τόπο προορισμού σε άλλο Κράτος Μέλος , αφού προηγουμένως διέλθουν από το αυστριακό ή το ελβετικό έδαφος , η δασμολογητέα αξία καθορίζεται βάσει του πρώτου τόπου εισόδου στην Κοινότητα , υπό την προϋπόθεση ότι τα εμπορεύματα απετέλεσαν αντικείμενο κατ ' ευθείαν μεταφοράς μέσα από το αυστριακό ή το ελβετικό έδαφος , ( οπότε η διέλευσή τους από το ένα ή το άλλο έδαφος πρέπει να αντιστοιχεί σε μία κανονική οδό που οδηγεί στον τόπο προορισμού ) .

Η διάταξη αυτή εφαρμόζεται όταν , μέσα στο αυστριακό ή το ελβετικό έδαφος και για λόγους συναφείς προς τη μεταφορά , τα εμπορεύματα απετέλεσαν αντικείμενο μεταφορτώσεως ή ακινητοποιήθηκαν προσωρινά .

Αρθρο 2

Αν δεν πληρούνται οι προϋποθέσεις που προβλέπονται στο άρθρο 1 , η δασμολογητέα αξία καθορίζεται βάσει του τελευταίου τόπου εισόδου στην Κοινότητα .

Αρθρο 3

Ο παρών κανονισμός αρχίζει να ισχύει την 1η Ιουλίου 1970 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 18 Ιουνίου 1970 .

Για την Επιτροπή

Ο Πρόεδρος

Jean REY

( 1 ) ΕΕ αριθ . Ν 148 της 28.6.1968 , σ . 6 .